Cuneiform Tablet Kt 88/k 421 (AKT 7a 179b)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
li-ba-a ù a-šur-SIPA a-ṣé-er en-nam-a-šùr DUMU sú-en₆-na-da ù en-na-nim DUMU a-zu-a ṭup-pá-a a-na bu-ru-uš-ḫa-dum iš-pu-ru-nim um-ma šu-nu-ma lu-qú-tám ša a-ṣé-ri-ku-nu li-ba-a ú-šé-bi-lá-ni lu-qú-tum a-na ša a-šùr-SIPA i-tù-a-ar lu-qú-tám a-na KÙ.BABBAR dí-na-ma KÙ.BABBAR a-na ṣé-er a-šùr-SIPA ku-un-kà-ma šé-bi-la-nim iš-tù lu-qú-tím e-ru-bu-ni wa-ar-kà-nim na-áš-pár-tum ša a-šùr-SIPA ù li-ba-a i-li-kam IGI en-na-nim DUMU a-zu-a en-nam-a-šùr DUMU sú-en₆-na-da ta-pá-i a-na a-wa-tim a-ni-a-tim kà-ru-um kà-ni-iš i-dí-na-ni-ma IGI GÍR ša a-šùr ṭup-pá-am a-dí-in